การแปลคัมภีร์ไบเบิลเป็นภาษาไทย

คัมภีร์ไบเบิลทั้งฉบับ (พันธสัญญาเดิมและพันธสัญญาใหม่ในเล่มเดียวกัน) ได้รับการตีพิมพ์เป็นภาษาไทยเป็นครั้งแรกในปี ค.ศ. 1894 และในปัจจุบันมีคัมภีร์ไบเบิลที่แปลเป็นภาษาไทยหลายฉบับแปล

 การแปลร่วมสมัย 
คัมภีร์ไบเบิลฉบับแปลภาษาไทยที่มีการตีพิมพ์ในปัจจุบัน ได้แก่ พระคริสตธรรมคัมภีร์ ฉบับมาตรฐาน (Thai Standard Version; THSV 2011), พระคริสตธรรมคัมภีร์ไทย ฉบับอมตธรรมร่วมสมัย (Thai New Contemporary Version; TNCV), พระคัมภีร์ภาษาไทย ฉบับคิงเจมส์ (Thai King James Version; TKJV), พระคริสตธรรมคัมภีร์ ฉบับแปลใหม่ (New Thai Translation Version; NTV), คัมภีร์ไบเบิล ฉบับแปลโลกใหม่ (New World Translation of the Holy Scriptures; NWT) และพระคริสตธรรมคัมภีร์ ฉบับอ่านเข้าใจง่าย (Easy-to-Read Thai Bible; ERV) พระคัมภีร์คาทอลิกซึ่งรวมการแปลคัมภีร์อธิกธรรมมีจำหน่ายที่ร้านขายหนังสือของคาทอลิกไทย

 เปรียบเทียบ 

ฉบับแปล  ยอห์น 3:16THSV 2011  พระ‍เจ้าทรงรักโลกดัง‍นี้ คือได้ประ‌ทานพระ‍บุตรองค์เดียวของพระ‍องค์ เพื่อทุก‍คนที่วาง‍ใจในพระ‍บุตรนั้นจะไม่พินาศ แต่มีชีวิตนิ‌รันดร์THSV 1971  เพราะ‍ว่าพระ‍เจ้าทรง‍รักโลก จนได้ทรงประ‌ทานพระ‍บุตรองค์เดียวของพระ‍องค์ เพื่อทุก‍คนที่วาง‍ใจในพระ‍บุตรนั้นจะไม่พินาศ แต่มีชีวิตนิรันดร์TCV  เพราะ​พระเจ้า​รัก​โลก จึง​ได้​มอบ​พระบุตร​องค์​เดียว​ของ​พระองค์ เพื่อ​ใคร​ก็​ตาม​ที่​เชื่อ​ใน​พระบุตร จะ​ไม่​พินาศ​แต่​มี​ชีวิต​นิรันดร์TNCV  เพราะว่าพระเจ้าทรงรักโลกจนได้ประทานพระบุตรองค์เดียวของพระองค์ เพื่อทุกคนที่เชื่อในพระบุตรนั้นจะไม่พินาศแต่มีชีวิตนิรันดร์TKJV  เพราะว่าพระเจ้าทรงรักโลก จนได้ทรงประทานพระบุตรองค์เดียวของพระองค์ที่บังเกิดมา เพื่อผู้ใดที่เชื่อในพระบุตรนั้นจะไม่พินาศ แต่มีชีวิตนิรันดร์ERV  เพราะว่าพระเจ้ารักผูกพันกับมนุษย์ในโลกนี้มาก จนถึงขนาดยอมสละพระบุตรเพียงองค์เดียวของพระองค์ เพื่อว่าทุกคนที่ไว้วางใจในพระบุตรนั้นจะไม่สูญสิ้น แต่จะมีชีวิตกับพระเจ้าตลอดไปNWT 2015พระเจ้ารักโลกมาก จนถึงกับยอมสละลูกคนเดียวของพระองค์ เพื่อทุกคนที่แสดงความเชื่อในท่านจะไม่ถูกทำลาย แต่จะมีชีวิตตลอดไป

 ประวัติการแปลคัมภีร์ไบเบิลภาษาไทย 
ความพยายามในการแปลคัมภีร์ไบเบิลเป็นภาษาไทยครั้งแรกสุดเท่าที่ทราบคือการแปลโดยเสรีของบทแรกของพระวรสารนักบุญยอห์นตั้งแต่วรรค 5 ได้รับการแปลในปี ค.ศ. 1685 โดยหลุยส์ ลาโน (Louis Laneau) แห่งคณะมิสซังต่างประเทศแห่งกรุงปารีสE. W.Hutchinson, "The Earliest Translation of the Gospel." Journal of the Siam Society 28 (1935): 197-99.

ความพยายามครั้งแรกของนิกายนิกายโปรเตสแตนต์ในการแปลคัมภีร์ไบเบิลเป็นภาษาไทยคือการแปลพระวรสารนักบุญมัทธิวโดยแอนน์ ฮัดสัน (Ann Judson)Alex G. Smith, "Siamese Gold, A History of Church Growth in Thailand: An Interpretive Analysis 1816-1982" (Kanok Bannasan (OMF Publishers): Bangkok, 1981), 12-13. คาร์ล กุตซ์ลาฟฟ์ (Karl Gützlaff) และเจค็อบ ทอมลิน (Jacob Tomlin) ซึ่งถือเป็นมิสชันนารีของนิกายโปรเตสแตนต์สองคนแรกที่อาศัยในประเทศไทย ได้แปลพระวรสาร 4 เล่มและจดหมายของนักบุญเปาโลถึงชาวโรมจากภาษาจีนเป็นภาษาไทย โดยได้รับความช่วยเหลือจากชายชาวจีนและชาวพม่าที่พูดภาษาไทยได้ทั้งคู่Alex G. Smith, "Siamese Gold, A History of Church Growth in Thailand: An Interpretive Analysis 1816-1982" (Kanok Bannasan (OMF Publishers): Bangkok, 1981), 14-15. จอห์น เทย์เลอร์ โจนส์ (John Taylor Jones) มิชชันนารีของ ABMU แปลพันธสัญญาใหม่จากภาษากรีกเป็นภาษาไทย คัมภีร์ไบเบิลที่แปลเป็นภาษาไทยบางส่วนได้รับการตีพิมพ์ครั้งแรกในปี ค.ศ. 1834 พันธสัญญาใหม่ฉบับแปลเป็นภาษาไทยโดยจอห์นตีพิมพ์ครั้งแรกในปี ค.ศ. 1846Baptist Missionary Magazine, vol. 26 (Boston: Baptist General Convention, 1846), 54. การแปลพันธสัญญาเดิมเสร็จสิ้นในปี ค.ศ. 1883 และคัมภีร์ไบเบิลที่มีเนื้อหาสมบูรณ์ตามสารบบของนิกายโปรเตสแตนต์ได้รับการตีพิมพ์เป็นเล่มเดียวกันเป็นครั้งแรกในปี ค.ศ. 1894 ภายหลังคัมภีร์ไบเบิลฉบับแปลนี้ได้รับการปรับปรุงโดยสมาคมพระคริสตธรรมไทยโดยใช้ฉบับคิงเจมส์ (King James Version; KJV) เป็นต้นฉบับฐาน และตีพิมพ์ในฐานะฉบับมาตรฐานของประเทศไทยในปี ค.ศ. 1940 ต่อมามีการปรับปรุงฉบับแปลนี้โดยใช้ฉบับ Revised Standard Version (RSV) และ Authorized Standard Version (ASV) เป็นต้นฉบับฐาน และตีพิมพ์ใหม่ในปี ค.ศ. 1971 

 อ้างอิง 

 แหล่งข้อมูลอื่น 

 สมาคมพระคริสตธรรมไทย
 พระคัมภีร์ภาษาไทย ฉบับคิงเจมส์
 A Brief Survey of Thai Bible Translations by Karl Dahlfred.
 Thai Bible Translations – Peter Passchier's most comprehensive survey, inspired by Dahlfred's page.
คัมภีร์ไบเบิลฉบับแปลโลกใหม่ 

ไทย
หมวดหมู่:ศาสนาคริสต์ในประเทศไทย
หมวดหมู่:ภาษาไทย